Prezident halok boʻlganlarning oilalariga kompensatsiya ajratish toʻgʻrisida topshiriq berdi

21.01.2018
O‘zbekiston Respublikasi Prezidenti Shavkat Mirziyoyevning topshirigʻiga koʻra, Qozogʻiston Respublikasining Oqtoʻba viloyati Irgiz tumanida "Samara-Chimkent" avtomobil yoʻlida avtobus yonishi oqibatida halok boʻlgan 52 nafar O‘zbekiston Respublikasi fuqarosi oilalarining barchasiga bir martalik nafaqa ajratildi. Mahalliy ijro hokimiyati organlari, Sogʻliqni saqlash vazirligi vakillari hamda mahalla faollari tomonidan halok boʻlganlarning oilalariga ma’naviy va moddiy yordam koʻrsatish boʻyicha zarur choralar koʻrilmoqda.